Temeljem članka 13. stavka 4. Zakona o zaštiti od požara („Narodne novine„ br. 92/10) i čl. 31 Statuta općine Saborsko (Glasnik Karlovačke županije 17/13, 4/18 i 12/18) Općinsko vijeće općine Saborsko na svojoj 10. redovnoj sjednici održanoj 19. prosinca 2018. donosi:

# I Z V J E Š Ć E

## o stanju zaštite od požara na području općine Saborsko u 2018. godini

UVOD

U svrhu zaštite ljudi i imovine od požara poduzimaju se mjere i radnje otklanjanja uzroka požara, za sprečavanje nastajanja i širenja požara, za otkrivanje i gašenje požara, za utvrđivanje uzroka požara kao i za pružanje pomoći kod otklanjanja posljedica prouzrokovanih požarom (Zakon o zaštiti od požara „Narodne novine“ broj: 92/10).

Kako nalaže Zakon o zaštiti od požara u Planovima zaštite od požara koje je donijela općina Saborsko, propisane su mjere i radnje koje treba poduzimati na određenom području a koji se ažuriraju svake godine.

Vatrogasna djelatnost, kao dio ukupne zaštite od požara, sudjelovanje je u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama, te obavljanje i drugih poslova u nesrećama, ekološkim i inim nesrećama (Zakon o vatrogastvu „Narodne novine“ broj:106/99,117/01,36/02,96/03,139/04,174/04,38/09 i 80/10). Vatrogasna djelatnost je stručna i humanitarna djelatnost od interesa za općinu Saborsko i Republiku Hrvatsku.

PROVEDBA ZAKONA I MJERA ZAŠTITE

OD POŽARA

Općina Saborsko je u postupku donošenja Procjene ugroženosti i Plan zaštite od požara.

Osigurani su uvjeti za širu uporabu hidrantske mreže u slučaju potrebe gašenja požara na području općine Saborsko.

Održani su potrebiti sastanci u svezi priprema za ljetnu protiv požarnu sezonu, a posebno je bila bitna koordinacija motriteljskih službi DVD-a Saborsko i Šumarije Saborsko-Plaški, koji sve protiv požarne aktivnosti provode usklađeno. Važno je napomenuti i vrlo dobru suradnju sa PP Ogulin.

VATROGASNA INFRASTRUKTURA

Na području općine Saborsko djeluje DVD “Saborsko“. DVD raspolaže vatrogasnim vozilom kojim obavlja operativno gašenje požara. Nabavljeno „navalno“ vozilo služit će za prijevoz vatrogasaca i osnovne vatrogasne opreme, odnosno brze intervencije.

Općina Saborsko je u suradnji sa DVD-om izradila srednjoročni plan nabave opreme za DVD „Saborsko“. Operativni vatrogasci su opremljeni najnužnijom opremom, čemu se u kontinuitetu poklanja velika pozornost. U tijeku je uređenje prostora za smještaj opreme i sredstava DVD-a Saborsko.

VATROGASNE INTERVENCIJE

U 2018. godini nisu zabilježeni veći požari na otvorenom prostoru (poljoprivredne i šumske površine) a samim time ni intervencije vatrogasaca. Svakako smanjenom broju požara pridonijela je i edukacija lokalnog stanovništva, kao i dobra koordinacija svih službi i članova udruga koji djeluju na području općine Saborsko.

ZAKLJUČAK

1. Provoditi odredbe procjene ugroženosti od požara i tehnoloških eksplozija
2. Dosljedno provoditi srednjoročne planove nabave neophodne i nedostajuće vatrogasne opreme
3. Nužno je što prije urediti prostor za smještaj vatrogasne opreme, vozila i vatrogasaca
4. Sustavno raditi na uključivanju što većeg broja mladih u vatrogasne postrojbe
5. U proračunu općine Saborsko osigurati sredstva za vatrogastvo sukladno Zakonu o vatrogastvu.

KLASA: 021-05/18-01/8

URBROJ: 2133/15-01-18-20

Saborsko: 19.prosinca 2018.

Predsjednik Općinskog vijeća

Zvonko Conjar